Turakiniai
Turakiniai (Musophagidae, pažodžiui "bananėdžiai") – gegutinių paukščių (Cuculiformes) šeima. Nuo šarkos iki tetervino dydžio, pasižymi pjūklo pavidalo snapo kraštais, pastaibiu lygiu viduriniam pirštui, trumpais apvaliais sparnais. Gyvena tik Afrikoje, daugiausia aukštuose miškuose. Minta vabzdžiais, uogomis, vaisiais, kuriuos ryja su visais kauliukais. Balsai skardūs, kartais panašūs į žmogaus juoką, vištų kudakavimą, šunų lojimą ir pan. Turakiniai yra labai gajūs, todėl net ir pašauti paukščiai dažnai nepatenka į medžiotojų rankas.